James Horner

Džeimsas Rojus Horneris (James Roy Horner; 1953 m. rugpjūčio 14 d. – 2015 m. birželio 22 d.) – amerikiečių filmų muzikos kompozitorius. Jis sukūrė muziką daugiau nei 100 filmų (daugelis jų labai populiarūs), apdovanotas dviem „oskarais“, „Auksiniu gaubliu“ ir Grammy apdovanojimu.

Gimė Los Andžele, austrų imigrantų šeimoje. Tėvas Haris Horneris buvo kino meno režisierius. Džeimsas Horneris nuo penkerių metų pradėjo groti pianinu, vėliau Londone lankė Karališkąją muzikos akademiją, tapo Pietų Kalifornijos universiteto muzikos bakalauru, studijavo muzikos doktorantūrą Kalifornijos universitete.

Kaip filmų muzikos kompozitorius debiutavo 1979 m., sukūręs garso takelį nedidelio biudžeto filmui „The Lady in Red“. Vėliau Džeimsą Hornerį pastebėjo Holivudo ekspertai ir 1982 m. kompozitoriui suteikta galimybė sukurti muziką filmui „Žvaigždžių kelias II. Chano įtūžis“. Nuo to laiko Horneris nuolat kūrė muziką žymiems Holivudo filmams. 1986 m. už filmo Svetimi muziką buvo nominuotas pirmajam „oskarui“. Ypač daug apdovanojimų kompozitorius gavo parašęs muziką žymiajai dainai „My Heart Will Go On“ iš filmo „Titanikas“.

Be filmų, Horneris dar kurią muziką televizijos laidoms ir serialams. Jo muzikai būdingas chorinių garsų bei elektronikos derinimas, dažnai panaudojami keltiškos muzikos elementai. Tiesa, kompozitorius dažnai kaltinamas savo paties sukurtų darbų kopijavimu, kuomet ištisos vieno garso takelio dalys panaudojamos kitam takeliui.

Darbai 

Žymiausi filmai, kuriems muziką kūrė Džeimsas Horneris:

 Žvaigždžių kelias II. Chano įtūžis (1982 m.)
 Žvaigždžių kelias III. Spoko paieška (1984 m.)
 Komando (1985 m.)
 Rožės vardas (1986 m.)
 Amerikos peliukai (1986 m.)
 Svetimi (1986 m.)
 Pirmykštė Žemė (1988 m.)
 Raudonas karštis (1988 m.)
 Vilou (1988 m.)
 Triumfas (1989 m.)
 Brangioji, aš sumažinau vaikus (1989 m.)
 Amerikos peliukai. Faivelas traukia į Vakarus (1991 m.)
 Patriotų žaidimai (1992 m.)
 Fokus Pokus (1993 m.)
 Rudens legendos (1994 m.)
 Balto (1995 m.)
 Džumandži (1995 m.)
 Apolo 13 (1995 m.)
 Narsioji širdis (1995 m.)
 Išpirka (1996 m.)
 Titanikas (1997 m.)
 Velnio sėkla (1997 m.)
 Zoro kaukė (1998 m.)
 Gilus sukrėtimas (1998 m.)
 Kaip Grinčas Kalėdas vogė (2000 m.)
 Nuostabus protas (2001 m.)
 Priešas už vartų (2001 m.)
 Kalbantys vėjui (2002 m.)
 Smėlio ir rūko namai (2003 m.)
 Troja (2004 m.)
 Skrydžio planas (2005 m.)
 Legenda apie Zoro (2005 m.)
 Naujasis pasaulis (2005 m.)
 Apokalipto (2006 m.)
 Berniukas dryžuota pižama (2008 m.)
 Avataras (2009 m.)
 Karatė vaikis (2010 m.)

Apdovanojimai 
  
 Oskaras:
 „Titanikas“ (1998 m., už dainą „My Heart Will Go On“)
 „Titanikas“ (1998 m., už geriausią originalų garso takelį)
 Grammy:
 „Amerikos peliukai“ (1986 m.)
 „Triumfas“ (1991 m.)
 „Titanikas“ (1999 m.)
 Auksinis gaublys:
 „Titanikas“ (1998 m., už dainą „My Heart Will Go On“)
 „Titanikas“ (1998 m., už geriausią originalų garso takelį)
 Satellite apdovanojimas:
 „Titanikas“ (1998 m., už dainą „My Heart Will Go On“)
 „Titanikas“ (1998 m., už geriausią originalų garso takelį)
 „Nuostabus protas“ (2001 m., už dainą „All Love Can Be“)

Nuorodos 
 imdb proflis
 

JAV kompozitoriai
Kino kompozitoriai